Shugaban Majalisar Dattawa ya kai ziyara wajen Edwin Clark ▷ Legit.ng
Shugaban Majalisar Dattawa ya kai ziyara wajen Edwin Clark
9 months ago 1987 views by Muhammad Malumfashi
Jama’a sun fara sa alamar tambaya game da shirin Bukola Saraki na yin takarar Shugaban kasa a zaben 2019 bayan an ga Shugaban Majalisar Dattawwan na Najeriya tare da Cif Edwin Clark.
Bukola Saraki ya kai wa Edwin Clark a gidan sa
Shugaban Majalisar Dattawa ya kai ziyara wajen wani Dattijo da ake ji da shi a Kudancin Kasar nan watau Edwin Clark. Edwin Clark ya fito ne daga Kudu maso Kudancin Najeriya kuma ya taba rike mukamin Minista a baya.
Bukola Saraki ta shafin sa na sada zumunta na zamani na Tuwita ya tabbatar da cewa ya samu lokaci ya gana da Cif Edwin Clark. Saraki ya bayyana cewa ya dauki tsohon Ministan sadarwar kasar na Najeriya a matsayin Uban sa.
KU KARANTA: Ana fama da matsaloli a cikin Jam’iyyar APC Inji wani babba a Majalisa
Cif Edwin Clark yana cikin wadanda aka fi jin su a lokacin Gwamnatin tsohon Shugaban kasa Goodluck Jonathan wanda su ka fito daga Jihar Bayelsa. Saraki dai ya bayyana cewa yana tunanin tsayawa takara a zabe mai zuwa na 2019.
Yanzu haka dai Shugaban Majalisar Dattawan yana Jihar Kwara inda yake hutun sallah tare da jama’ar sa. A cikin makon nan ne ma dai tsohon Gwamnan ya gana da mutanen Mazabar sa a Garin Ilorin domin jin koke-koken su.
Clark yana cikin wadanda su ke cikin Gwamnati a lokacin mulkin Janar Yakubu Gowon kuma babu mamaki Saraki yana neman kamun-kafa a wurin sa. Kwanaki kun ji cewa Bola Tinubu yace Bukola Saraki na neman kujerar Buhari.
The richest club in the world Ankara styles for ladies Nigerian army ranks Chioma Jesus MTN transfer code
Buhari ya bawa shugabannin hukumomin tsaro umarnin gaggawa a kan kisan jihar Kat...
6 minutes ago 29 views